Case ID: 1149427
Sentence 0: İşin halları: Məhkəmənin hökmünə əsasən x1 xx xxxxxx 2018-ci il tarixdə saat 20:00 radələrində, qeydiyyat şəhadətnaməsi x2 adına olmaqla etibarnamə ilə idarə etdiyi VAZ 21154 markalı, ** CC *** dövlət qeydiyyat nişanlı avtomaşınla Kürdəmir şəhəri, Bakı prospekti ilə Bakı şəhəri istiqamətində hərəkətdə olan zaman, “Yol hərəkəti haqqında” Azərbaycan Respublikası Qanununun 77-ci maddəsinin 3-cü hissəsinin və 50-ci maddəsinin 2-ci hissəsinin, 1-ci bəndinin tələblərini pozaraq, yəni eyni əhəmiyyətli yolların kəsişdiyi yol ayrıcında relssiz nəqliyyat vasitəsinin sürücüsü sağdan yaxınlaşan nəqliyyat vasitələrinə yol verməli və yaşayış məntəqələri daxilində saatda 60 kilometrdən çox olmayan sürətlə,yaşayış zonalarında və həyət ərazilərində isə 20 kilometrdən çox olmayan sürətlə hərəkət etməli olduğu halda, həmin vaxt yolun sağ tərəfində yerləşən Kürdəmir Süd Emalı Zavodunun qarşısından çıxaraq əks istiqamətdə dönmə hərəkəti edən qeydiyyat şəhadətnaməsi x3 adına olmaqla, x4 etibarnamə ilə idarə etdiyi “Hyundai Sonata” markalı, ** BD *** dövlət qeydiyyat nişanlı avtomaşınla toqquşmuş, x1 ehtiyyatsızlıqdan törətdiyi yol-nəqliyyat hadisəsi nəticəsində “Hyundai Sonata” markalı avtomaşının sürücüsü x4 alın nahiyəsinin və sol saidin sıyrıqları kimi dərəcəsinə görə sağlamlığa zərərvurmayan xəsarətlər almış, x1 idarə etdiyi avtomobildə olmuş sərnişin x5 isə, sağ said sümüklərinin aşağı üçdə bir hissəsinin qapalı yerdəyişmiş sınığı, sağdan V soldan İİ qabırğanın qapalı sınığı, sağ qaşarası nahiyəsinin sıyrığı kimi dərəcəsinə görə sağlamlığın uzun müddət pozulmasına səbəb olan sağlamlığa az ağır zərərvurma xəsarətləri almış, “Hyundai Sonata” markalı, ** BD *** dövlət qeydiyyat nişanlı avtomaşına isə ümumilikdə 7140 (yeddi min yüz qırx) manat maddi ziyan dəymişdir.